Ludovicus, Dei gratia Francorum rex, omnibus militibus et aliis hominibus episcopi Lingonensis, salutem. Datum est nobis intelligi, quod vos confederationes et juramenta inter vos fecistis, unde cum istud plene sit contra jus dilecti et fidelis nostri episcopi Lingonensis, et nostrum, vobis mandamus ut dictas confederationes et juramenta renuntietis. Nolumus enim hujusmodi confederationes et juramenta fieri sustinere. Actum apud Sanctum Germanum in Laya, anno Domini millesimo tricesimo tertio.